《种基祖蔡仲逸孙祖显一时宦游荆州官閒无事五日一宴集使仆持钵其间念既饱食不可无语》
宋代·章甫

君不闻蓟孝廉，日饭二十家。一朝拂袖去京国，追之不可空咨朝。

又不闻宾头卢，应供四天下。神通妙用固非难，中有巍然不动者。

今年有客来荆州，半世生涯一敝裘。仙风道骨愧二士，诸公亦许相追游。

迩来传食初无问，醉饱无劳主人劝。绝胜诗人杜拾遗，所历诸家才一饭。

作者简介：（1045—1106）建州浦城人，徙居苏州，字端叔。神宗熙宁三年进士。调临川尉，移知寿春。进所著《孟子解义》，除应天府国子监教授，改著作佐郎。元丰中知山阴县，监左藏北库。哲宗朝通判宿州，复除开封府提举常平等事。徽宗即位，知虔州。崇宁初为都官郎中，时立元祐党籍，乃上言元祐臣僚因国事获罪，不应刻名著籍，禁锢子孙。坐忤宰相曾布，降官知泰州。后提举舒州灵仙观以卒。